Document ID: /fineweb-2-swissfilter-quality_10-filterrobots/filtered/02821.jsonl.gz/64

Gotovo tisuću ljudi okupilo se na subotnjem koncertu Olivera Dragojevića i Mate Bulića u Zürichu (Schlieren, Sporthalle Unterrohr, 30. siječnja 2016.). Koncert je započeo nastupom Olivera Dragojevića, koji je uz pratnju njegovih Dupina izveo najpoznatije pjesme. Iako je u publici dominirala uglavnom mlađa publika, cijela se dvorana orila, što najbolje govori o bezvremenoj popularnosti njegovih hitova.
Nakon njega nastupio je Mate Bulić uz pratnju svog benda Delta iz Ploča i podigao još više atmosferu, a posebno za vrijeme izvedbe njegovih velikih hitova Moja Hercegovina, Narodno veselje…
U drugom dijelu još je jednom nastupio Oliver i to je svakako bio vrhunac koncerta. Publika mu jednostavno nije dala otići s pozornice. Vidno raspoložen otpjevao je čak jednu navijačku pjesmu Hajduka, na veliku radost brojnih Dalmatinaca u publici. Kako je do kraja koncerta ostalo samo malo vremena, Mate je odabrao svoje najpoznatije pjesme pa je vjerna publika ostala pjevajući s njim čak i kad je osoblje već upalilo rasvjetu u dvorani, što je označilo kraj ovog velikog koncerta. Dio atmosfere svakako možete doživjeti priloženim filmom i fotografijama.
Ivan Ivić
{gallery}stories/foto/zabava/koncerti/oliver_bulic_2016/{/gallery}